რობერტ ჯონსონი
რობერტ ლეროი ჯონსონი (ინგლ. Robert Leroy Johnson; დ. 8 მაისი, 1911 — გ. 16 აგვისტო, 1938) — ამერიკელი ბლუზ- მომღერალი და მუსიკოსი. მისი 1936-1937 წლების ჩანაწერების სიმღერის სტილმა, გიტარის ფოლობის და სიმღერების წერის ტალანტმა, გავლენა მოახდინა შემდგომი პერიოდის მუსიკოსების შემოქმედებაზე. მწირი დოკუმენტური ინფორმაცია არსებობს რობერტის ადრეული ცხოვრების და სიკვდილის (27წლის ასაკში) შესახებ. ის იყო მოხეტიალე შემსრულებელი, რომელიც ძირითადად უკრავდა ქუჩების კუთხეებში. მუსიკოსს სიცოცხლეში ჰქონდა მცირე კომერციული წარამტება და საზოგადოებრივი აღიარება. რობერტის სიცოცხლეში მისი ჩანაწერები ცუდად იყიდებოდა. მუსიკოსის შემოქმედებამ მოგვიანებით, 1961 წელს King of the Delta Blues Singers-ის საშუალებით მიიპყრო ფართო აუდიტორიის ყურადღება. ახლა რობერტი ყველასათვის ცნობილია როგორც ბლუზის აღიარებული ოსტატი, განსაკუთრებით კი დელტა-ბლუზის განხრით. რობერტ ჯონსონმა მომავალში მნიშვნელოვანი გავლენა იქონია როკ-მუსიკოსებზე. ერიკ კლეპტონი მას მოიხსენიებდა როგორც ყველაზე მნიშვნელოვან ბლუზ შემსრულებელს, მათ შორის ვისაც კი ოდესმე უცხოვრია. რობერტ პლანტი მას განსაკუთრებულად ეთაყვანებოდა, „არასოდეს მომისმენია ასეთი დამატყვევებელი მუსიკა“ - ამბობდა პლანტი. რობერტი შყვანილ იქნა როკ-ენ-როლის დიდების დარბაზში როგორც „ადრეული გავლენა“ , 1986 წელს , პირველივე ცერემონიალზე. Rolling Stone-ის მსოფლიოს ყველა დროის 100 საუკეთესო გიტარისტთა სიაში რობერტ ჯონსონმა 2003 წელს მეხუთე ადგილი დაიკავა.